CELEX: 52005PC0176
Language: da
Date: 2005-04-29
Title: Forslag til Rådets afgørelse om Fællesskabets holdning i Den Blandede Komité EF-Færøerne til ændringerne til afgørelse nr. 1/2001 for så vidt angår godkendelse af den færøske beredskabsplan for fiskesygdomme og Færøernes deltagelse i systemet for anmeldelse af dyresygdomme

Vigtig juridisk meddelelse

|

52005PC0176

Forslag til Rådets afgørelse om Fællesskabets holdning i Den Blandede Komité EF-Færøerne til ændringerne til afgørelse nr. 1/2001 for så vidt angår godkendelse af den færøske beredskabsplan for fiskesygdomme og Færøernes deltagelse i systemet for anmeldelse af dyresygdomme  /* KOM/2005/0176 endelig udg. - ACC 2005/0065 */  

	Bruxelles, den 29.4.2005KOM(2005) 176 endelig2005/0065 (ACC)Forslag tilRÅDETS AFGØRELSEom Fællesskabets holdning i Den Blandede Komité EF-Færøerne til ændringerne til afgørelse nr. 1/2001 for så vidt angår godkendelse af den færøske beredskabsplan for fiskesygdomme og Færøernes deltagelse i systemet for anmeldelse af dyresygdomme.(forelagt af Kommissionen)BEGRUNDELSE1. Undergruppen vedrørende Veterinærspørgsmål drøftede på sit møde i Bruxelles den 24. august 2004 sundhedsplanen for akvakulturdyr på Færøerne, som var blevet forelagt Kommissionen. Kommissionens eksperter og medlemsstaterne i Potsdamgruppen var enige om, at den kunne godkendes.2. Undergruppen vedrørende Veterinærspørgsmål drøftede også de praktiske detaljer i forbindelse med Færøernes deltagelse i systemet for anmeldelse af dyresygdomme og blev enige om betingelserne herfor.3. På mødet enedes man om en henstilling om at ændre afgørelse nr. 1/2001 truffet af Den Blandede Komité EF-Færøerne med henblik på formel bekræftelse af, at beredskabsplanen for fiskesygdomme, som omfatter anvendelse af en vaccine, som ikke er standard i Fællesskabet, og foranstaltninger til fjernelse af infektiøs lakseanæmi (ISA) godkendes, og sikring af, at oplysninger om sygdomsudbrud meddeles Kommissionen ved hjælp af systemet for anmeldelse af dyresygdomme på samme måde som i medlemsstaterne.4. Vedlagte udkast til afgørelse fra Den Blandede Komité EF-Færøerne fastsætter bestemmelser om ændring af afgørelse nr. 1/2001 om gennemførelsesbestemmelser til tillægsprotokollen om veterinærspørgsmål til aftalen mellem Det Europæiske Fællesskab på den ene side og Danmarks regering og Færøernes landsstyre på den anden side, som blev undertegnet i Bruxelles den 6. december 1996.5. Rådet anmodes derfor om at vedtage vedlagte forslag til afgørelse om Fællesskabets holdning i Den Blandede Komité EF-Færøerne for så vidt angår godkendelse af en færøsk beredskabsplan for fiskesygdomme og Færøernes deltagelse i EF's system for anmeldelse af dyresygdomme.2005/0065 (ACC)Forslag tilRÅDETS AFGØRELSEom Fællesskabets holdning i Den Blandede Komité EF-Færøerne til ændringerne til afgørelse nr. 1/2001 for så vidt angår godkendelse af den færøske beredskabsplan for fiskesygdomme og Færøernes deltagelse i systemet for anmeldelse af dyresygdomme.RÅDET FOR DEN EUROPÆISKE UNION HAR -under henvisning til traktaten om oprettelse af Det Europæiske Fællesskab, særlig artikel 133, sammenholdt med artikel 300, stk. 2, andet afsnit,under henvisning til forslag fra Kommissionen, ogud fra følgende betragtninger:(1) Artikel 2 i tillægsprotokollen om veterinærspørgsmål til aftalen mellem Det Europæiske Fællesskab på den ene side og Danmarks regering og Færøernes landsstyre på den anden side foreskriver, at den blandede komité, der er nedsat ved aftalens artikel 31, opstiller betingelserne for Færøernes anvendelse af Fællesskabets bestemmelser på veterinærområdet.(2) Den blandede komité har truffet afgørelse nr. 1/2001 af 31. januar 2001 om gennemførelsesbestemmelser til tillægsprotokollen om veterinærspørgsmål til aftalen mellem Det Europæiske Fællesskab på den ene side og Danmarks regering og Færøernes landsstyre på den anden side[1].(3) Undergruppen vedrørende Veterinærspørgsmål under den blandede komité henstiller, at afgørelse nr. 1/2001 ændres med henblik på godkendelse af Færøernes beredskabsplan for fiskesygdomme og Færøernes deltagelse i systemet for anmeldelse af dyresygdomme -TRUFFET FØLGENDE AFGØRELSE:Eneste artikelDen holdning, som Fællesskabet skal indtage i den blandede komité nedsat ved aftalen, som blev undertegnet den 6. december 1996[2], for så vidt angår godkendelse af Færøernes beredskabsplan for fiskesygdomme, som omfatter anvendelse af en vaccine, der ikke er standard i Fællesskabet, og foranstaltninger til fjernelse af infektiøs lakseanæmi, og sikring af, at oplysninger om sygdomsudbrud meddeles Kommissionen gennem systemet til anmeldelse af dyresygdomme på samme måde som i medlemsstaterne, er fastlagt i vedlagte udkast til den blandede komités afgørelse.Udfærdiget i Bruxelles, denPå Rådets vegneFormandForslag tilAFGØRELSE TRUFFET AF DEN BLANDEDE KOMITÉ EF-FÆRØERNEom ændring af afgørelse nr. 1/2001 om gennemførelsesbestemmelser til tillægsprotokollen om veterinærspørgsmål til aftalen mellem Det Europæiske Fællesskab på den ene side og Danmarks regering og Færøernes landsstyre på den anden sideDEN BLANDEDE KOMITÉ EF-FÆRØERNE HAR -under henvisning til aftalen i form af brevveksling mellem Det Europæiske Fællesskab på den ene side og Danmarks regering og Færøernes landsstyre på den anden side,under henvisning til tillægsprotokollen om veterinærspørgsmål til aftalen[3], særlig artikel 2, første punktum, ogud fra følgende betragtninger:(1) På mødet i Bruxelles den 24. august 2004 i Undergruppen vedrørende Veterinærspørgsmål under Den Blandede Komité EF-Færøerne forelagde Færøerne deres beredskabsplan for fiskesygdomme og deres foranstaltninger til fjernelse af fisk, der er smittet med infektiøs lakseanæmi, og EF-eksperter fandt, at begge dokumenter var i overensstemmelse med Fællesskabets bestemmelser, og at de derfor kunne godkendes.(2) Undergruppen vedrørende Veterinærspørgsmål henstillede også, at Færøerne deltager i EF's system for anmeldelse af dyresygdomme.(3) Undergruppen vedrørende Veterinærspørgsmål henstillede derfor, at afgørelse nr. 1/2001 truffet af Den Blandede Komité EF-Færøerne ændres i overensstemmelse hermed -TRUFFET FØLGENDE AFGØRELSE:Artikel 1I afgørelse nr. 1/2001 fra Den Blandede Komité EF-Færøerne foretages følgende ændringer:1. I artikel 7 indsættes som stk. 3:"3. Færøerne gennemfører Rådets direktiv 82/894/EØF[4] og deltager i systemet for anmeldelse af dyresygdomme (ADNS). Repræsentanter for Kommissionen og Færøerne fastlægger, hvordan Færøernes deltagelse skal tilrettelægges."2. Artikel 11, stk. 1, tredje afsnit, affattes således:"Færøerne har i henhold til artikel 15 i direktiv 93/53/EØF forelagt en beredskabsplan for Undergruppen vedrørende Veterinærspørgsmål. Beredskabsplanen omfatter foranstaltninger til fjernelse af fisk i overensstemmelse med artikel 6 i direktiv 93/53/EØF. Beredskabsplanen og foranstaltningerne til fjernelse af fisk, der blev forelagt i september 2004, godkendes med de vaccinationsprocedurer, der er fastlagt i planen. Senere ajourføringer godkendes af Kommissionen efter underretning af medlemsstaterne i Den Stående Veterinærkomité."3. Artikel 11, stk. 2, udgår.Artikel 2Denne afgørelse træder i kraft den første dag i måneden efter vedtagelsen.Udfærdiget i Bruxelles, denFor den blandede komitéFormand 

[1] EFT L 46 af 16.2.2001, s. 24.

[2] EFT L 53 af 22.2.1997, s. 2.

[3] EFT L 305 af 30.11.1999, s. 25.

[4] EFT L 378 af 31.12.1982, s. 58.